Madame

Madame (fra fransk: madame, sammensatt av ma, «min» og dame, «dame») er en høflig og formell tiltaleform for en gift kvinne, opprinnelig av borgerskapet eller lavere embetsstand, tilsvarer på norsk: «min frue».

På engelsk ble madam [uttales mædəm] tidligere brukt som tiltaleord overfor kvinner av høy rang, men brukes nå stort sett i den sammendratte formen ma’am [uttales mæm]. Den mannlige formen er sir. På fransk er forkortelsen M eller Mme, og flertallsformen er mesdames. Det franske begrepet er i seg selv avledet fra latinske domina i betydningen «frue, herskerinne», fra latinske domus, «hus», igjen fra urindoeuropeiske *dem-, «hus, husholdning». Det har også gitt donna på italiensk, og doña på spansk. Italienske madonna, fra mia donna, tilsvarende madame, men madonna henviser også særskilt til jomfru Maria og tidvis også til personnavn, som med den amerikanske sangeren Madonna Louise Ciccone.

Referanser

Eksterne lenker 
 madame, Wiktionnaire : dictionnaire libre et universelle dictionnaire libre

Tiltaleformer